open-index/open-wikipedia-markdown huggingface dataset:
Løkken i Vendsyssel

**Løkken** er ein turist- og ferieby, opphavleg ei fiskarhamn, i Hjørring kommune i Vendsyssel i Danmark, i Region Nordjylland.  Byen ligg ved Jammerbugt i Skagerrak, sørvest for Hjørring og nord for Aabybro.  I 2014 hadde Løkken 1.589 fastbuande. Fram til kommunereformen i 2007 var Løkken ein av hovudbyane i Løkken-Vrå kommune.

Den eldste busettinga i Løkken er frå slutten av 1600-talet. Seinare utvikla byen seg til ein viktig
ladestad for handelen mellom Vendsyssel og Sør-Noreg, der dansk korn, smør og kjøtt vart bytta i norsk trelast og jarn. Enno finst det pakkhus frå dette som i Danmark vert kalla *skudehandelen*, som varte til om lag år 1900, og gikk føre seg mellom ladestader i Sør-Noreg og vestkysten av Jylland, særleg frå Vendsyssel, Ringkøbing, Thy og Han Herred. Til denne *skudehandelen* vart nytta *sandskuder* og *baggeskuder*, som var skip bygd for å kunne leggje til land på dei danske sandstrendene.

Løkken vart òg ein viktig fiskarby, som til tider var den tredje største langs vestkysten av Jylland. Ikring 1950 hadde byen om lag 50 båtar som vart drege opp på stranda. Fiskarmiljøet, med molo, båtplass, signalmast, tjæreplass og bergingshuset eksister framleis, men er no vorte kystfiskerimuseum, for det er berre få yrkesfiskarar att.

Løkken ligg i den sørlege enden av klinten Lønstrup Klint, som har den nordlege enden ved Lønstrup. Den 19 kilometer lange og særs breie stranda sørover til Rødhus er opa for køyring med bil året rundt. Frå Løkken er det òg nedkøyringar til Blokhus, Grønhøj og Saltum.
Kokosnøtt

**Kokosnøtt** (*Cocos nucifera*) er ei stor steinfrukt frå kokospalmen. Ei kokosnøtt kan vega opptil tre kg. Skalet på frukta er svært hardt, og omgitt av eit lausare fiberlag når ho sit på treet. Dette kan fjernast og brukast som kokosfiber.

Fruktkjøtet er kvitt, og i kjernen finst ei nær fargelaus væske, kokosvatn, som seinare blir kvitleg og tjukkare, kokosmjølk.
Kokosvatnet kan drikkast ferskt eller brukast til å laga alkoholdrikkar som arak eller palmevin. Tørka fruktkjøt blir kalla kopra og er ei viktig vare i framstillinga av produkt som margarin og såpe. Tørka og riven frukt blir kalla kokosmasse og kan brukast i bakverk eller til middagsretter som karri.

## Kjelder

*«Kokospalme» (14. februar 2009), *Store norske leksikon*. Fri artikkel henta 18. januar 2015.
----
**Denne artikkelen bygger på «[[:nb:Kokosnøtt|Kokosnøtt]]» frå ,  den 18. januar 2015.*  

## Bakgrunnsstoff
Kokospalme

**Kokospalme** (*Cocos nucifera*) er ein palmeart kjend for å produsera kokosnøtter. Kokospalmen stammar frå Malaysia og Polynesia, men har spreidd seg til heile det tropiske området, delvis naturleg og delvis med menneskehjelp. 

Palmen kan bli opptil 25 m høg og har ein rik dusk av 2–3 meter lange fjøra blad på toppen av den slanke, ugreina stammen. 
Frå treet er 5 år ber det blomar og frukter, som sit i bladhjørnene. Blomsterstanden er ein greine kolbe der hannblomane sit i greinspissane medan eit fåtal hoblomar sit ved grunnen. Eit fullvakse tre gjev 5–10 frukter kvar månad.

 

Ulike produkt frå kokosnøtt, blad og stammen er særs viktige i mange kulturar. Dei blir brukte som næringsmiddel, materiale og som indsutriråvare, i form av mellom anna kokosfeitt, kokosfiber og kokosmasse.

Kokospalmen er ein saltplante som kan vatnast med havvatn og elles krev tilførsel av klor og natrium. Ofte dyrkar ein plamen saman med andre vekstar som ananas, mais, solsikke, kaffi, kakao, banan og sitrusfrukt.

## Kjelder

*«Kokospalme» (14. februar 2009), *Store norske leksikon*. Fri artikkel henta 18. januar 2015.

## Bakgrunnsstoff
Zdeněk Kopal

**Zdeněk Kopal** () var ein tsjekkisk-britisk  astronom som houvdsakleg arbeidde i England.

Kopal var professor ved University of Manchester frå 1951 til 1981. Dei viktigaste forskingsfelta til Kopal var månen, formørkingsvariable stjerner og dobbeltstjerner. Han har skrive eller redigert over 45 bøker, mellom anna fleire populærvitskaplege, til dømes *Widening Horizons* (1970), *Man and his Universe* (1972), *The Solar System* (1972) og *The Realm of the Terrestrial Planets* (1979). Sjølvbiografien hans, *Of Stars and Men – Reminiscences of an Astronomer* kom ut i 1986.

Asteroiden 2628 Kopal er kalla opp etter han. 

## Kjelder
*Zdeněk Kopal. (14. februar 2009). I Store norske leksikon. Henta 13. august 2014.

## Bakgrunnsstoff
* Zdeněk Kopal hos ''Today in Science History''
William Wallace Campbell

**William Wallace Campbell** () var ein amerikansk astronom, og direktør for Lick Observatory frå  1900 til 1930. Han spesialiserte seg på spektroskopi.

Han var president i International Astronomical Union frå 1922 til 1925. Han var ein av føregangsmennene i undersøkingar av radialsnøggleiken til stjernene og utførte viktige arbeid innan fleire område av astrofysikken. 

## Kjelder

**Denne artikkelen bygger på «[[:en:William Wallace Campbell|William Wallace Campbell]]» frå ,  den 18. januar 2015.* 
*** oppgav desse kjeldene:*


*William Wallace Campbell. (14. februar 2009). I Store norske leksikon. Henta 13. august 2014.
Episklera

**Episklera** (av latin «*lamina episcleralis*») er det ytste laget i sklera. Det er samansett av laust, fibrøst og elastisk bindevev og har fester i Tenons kapsel.

Det ligg eit vaskulært pleksus mellom kunjunktiva og sklera, som er samansett av to lag med blodårer, dei øvre vassvenene og dei djupe episklerale venene.

## Klinisk relevans
Ved episkleritt har episklera og Tenons kapsel blitt infiltrert av inflammatoriske celler.

## Kjelder

**Denne artikkelen bygger på «[[:en:Episcleral layer|Episcleral layer]]» frå ,  den 18. januar 2015.*
William Parsons Rosse

**William Parsons, 3. Earl of Rosse** KP () var ein engelsk-irsk astronom som fekk bygd fleire teleskop.

Han fullførte i 1845, etter meir enn ti år med eksperiment, bygginga av eit kjempeteleskop som i trekvart hundreår var det største i verda. Teleskopet hadde ein bronsespegel med ein diameter på seks fot, og med dette instrumentet, som stod på stamgodset hans Birr Castle ved Birr, oppdaga Rosse ein ny klasse himmellekamar, spiraltåkene.

## Kjelder

*William Parsons Rosse. (14. februar 2009). I Store norske leksikon. Henta 13. august 2014.
**Denne artikkelen bygger på «[[:en:William Parsons Rosse|William Parsons Rosse]]» frå ,  den 18. januar 2015.* 
*** oppgav desse kjeldene:*

## Bakgrunnsstoff
* Ei liste over galaksar som Parsons var dei første til å sjå
* Birr Castle, der teleskopet stod
William Huggins

Sir **William Huggins**, OM,  KCB, FRS, () var ein engelsk astronom som var mest kjend for pionerarbeidet innan astronomisk spektroskopi i lag med kona Margaret Lindsay Huggins.

Han var den første som nytta dopplerprinsippet til måling av radialsnøggleiken til stjerner, noko han gjorde i 1868. Han viste i 1864 at somme tåker har emisjonsspektrum og derfor består av lysande gass og ikkje av stjerner som ein tidlegare hadde trudd. 

Han har fått kalla opp etter seg kratera Huggins på månen og Huggins på Mars og asteroiden 2635 Huggins.

## Kjelder


*
**Denne artikkelen bygger på «[[:en:William Huggins|William Huggins]]» frå ,  den 18. januar 2015.* 


## Bakgrunnsstoff
William Herschel-teleskopet

**William Herschel-teleskopet** (engelsk **William Herschel Telescope**, forkorta **WHT**) er eit 4,20 meter optisk/nær-infraraud refleksjonsteleskop som står ved Observatorio del Roque de los Muchachos på øya La Palma i Kanariøyane i Spania. Teleskopet, som er kalla opp etter William Herschel, er ein del av Isaac Newton-teleskopa. Det vert drifta av Storbritannia, Nederland og Spania. 

Då det vart bygd i 1987, var WHT det tredje største enkle optiske teleskopet i verda. Det er i dag det nest største i Europa og det siste teleskopet som vart laga av Grubb Parsons i den 150 år lange historia deira. 

WHT er utstyrt med ei rekkje instrument innafor det optiske og infraraud synsfeltet. Desse vert nytta av profesjonelle astronomar innan astronomisk forsking. Astronmar som nytta teleskopet fann dei første bevisa for eit supermassivt svart hól (Sgr A*) i sentrum av Mjølkevegen, og gjorde den første optiske observasjonen av eit gammaglimt.

## Kjelder

**Denne artikkelen bygger på «[[:en:William Herschel Telescope|William Herschel Telescope]]» frå ,  den 19. januar 2015.*  
 

## Bakgrunnsstoff
* Heimesida til WHT
* Bilete av WHT
Metroland av Mark Knopfler

***Metroland*** er eit filmmusikkalbum av den britiske songaren og gitaristen Mark Knopfler, gjeve ut 23. mars 1999 av Vertigo Records internasjonalt og Warner Bros. Records i USA. Albumet består av musikk skriven for filmen *[[filmen Metroland|Metroland]]* i 1997, regissert av Philip Saville. 

## Komposisjon
Instrumentalspora, som var skriven og spelt inn for filmen av Knopfler, var med å setje stemninga og utheve dei forskjellige personlegdomane til hovudrollene, og filmmusikken endrar atmosfæren medan filmen går fram og attende mellom Paris tidleg i 1960-åra og forstadane i London i 1977. I Paris-scenane vert det nytta musikk av Françoise Hardy, Django Reinhardt og Quintette du Hot Club de France, med somme seine 70-talsklassikarar frå The Stranglers, Dire Straits, Hot Chocolate og Elvis Costello som høver for denne perioden. 

## Mottaking

Albumet fekk generelt god kritikk. I meldinga si for AllMusic gav Chuck Donkers albumet tre av fem stjerner, og skreiv at musikken til Knopfler «fint bringer fram den vemodige og nostalgiske atmosfæren i filmen». I meldinga si for *Los Angeles Times* skreiv Kevin Thomas at Knopfler hadde laga «stemningsskapande musikk». I meldinga si for *The New York Times* skreiv Janet Maslin at ei av dei sterkaste sidene ved filmen var «den fine, uttrykksfulle musikken» til Knopfler.

## Innhald
All musikk vart skriven og framført av Mark Knopfler, utanom der andre er nemnde.

## Medverkande
;Musikk
* Mark Knopfler – gitarar, vokal
* Richard Bennett – gitarar
* Jim Cox – piano, Hammondorgel
* Guy Fletcher – klaverinstrument
* Chris White – saksofonar, fløyte
* Steve Sidwell – trompet, flygelhorn
* Glenn Worf – bass
* Chad Cromwell – trommer

;Produksjon
* Mark Knopfler – produsent
* Chuck Ainlay – produsent
* Andrew Gallimore – assistant produsent
* Denny Purcell – mastering på Georgetown Masters i Nashville
* Jonathan Russell – mastering assistent
* Don Cobb – digital redigering
* Rick Lecoat – design
* Mark Leialoha – fotografi (Mark Knopfler)
* Peter Mountain – fotografi (filmbilete)

## Kjelder

**Denne artikkelen bygger på «[[:en:Metroland (album)|Metroland (album)]]» frå ,  den 19. januar 2015.* 
*** oppgav desse kjeldene:*


## Bakgrunnsstoff
* ''Metroland'' på den offisielle heimesida til Mark Knopfler
*
Steve Sidwell

**Steve Sidwell** er ein britisk trompetist og komponist som har spelt med mange artistar. 

Han har medverka med mnusikk til mange filmar, som Baz Lurhmann’s *[[Moulin Rouge]]* og *[[Romeo & Juliet]]*, *[[filmen Bridget Jones's Diary|Bridget Jones’ Diary]]*, *[[Teachers Pet]]*, *[[Spongebob Squarepants]]*, *[[Finding Nemo]]*, *[[Mona Lisa Smile]]* og *[[101 Dalmatians 2]]*.

Han han spelte på bestseljaralbumet til Robbie Williams, *[[Swing When You're Winning]]* og har òg spelt med artistar som Sarah Brightman and the LSO, Paul Young, Jeff Beck, Seal, Shirley Bassey, Kerry Ellis, Paul Carrack, George Michael, Amy Winehouse, Snow Patrol, Lily Allen, Cheryl Cole, Muse, Dizzy Rascal, Mika, Take That, Annie Lennox, Leona Lewis, Tom Jones, Sting, Elton John, Paul McCartney, Mick Jagger, Mark Knopfler, The Feeling, McFly, Will Young, Bryan Ferry, Joss Stone, Eric Clapton, Rod Stewart, Stevie Wonder, The Who, Ian Dury, Wet Wet Wet, Charlie Watts, Henry Mancini, Michael Nyman, Todd Rundgren, The Metropole Orchestra ogJoan Armatrading.

## Bakgrunnsstoff
*
*Offisiell nettstad
Trabekelverket

**Trabekelverket** (av latin «*reticulum trabeculare sclerae*») er eit område med vev i auga som ligg ved golvet av hornhinna, omkring kammervinkelen i nærleiken av strålelekamen, og som har ansvar for å drenere kammervatnet frå auga gjennom det fremre augekammeret.

Vevet er svampete og fôra med trabeklar (porer); dette gjer det mogleg for væska å renne ned i Schlemms kanal og vidare ut i kretsløpet.

## Struktur
Verket er delt opp i tre delar etter karakteristiske ulikskapar i ultrastrukturane.

Trabekelverket får til ei lita grad hjelp med å drenere kammervatnet frå eit anna avløp, den *uveosklerale drenasjen* (òg kalla det *uveosklerale avlaupet*). Omkring 5—10% av utstraumen går gjennom dette avlaupet. Den uveosklerale drenasjen aukar ved bruk av glaukompreparat som til dømes prostaglandinar (xalatan, travatan).

Ein trudde tidlegare at trabekelverket oppstod frå eit punkt (apeks) som korresponderte med termineringa av Schwalbes linje, men ein veit no at den strekker seg inn i hornhinna og former Duas lag.

## Klinisk relevans
### Glaukom
Glaukom (grøn stær) skuldast truleg auka intraokulært trykk. Trykket aukar viss det kjem for mykje kammervatn, eller viss utstraumen av kammervatn minskar som følgje av forsnevring i trabeklane. Trabekelverket er ansvarleg for storparten av avlaupet for kammervatn.

## Sjå òg
* lasertrabekuloplastikk
* glaukom
* intraokulært trykk
* okulær hypertensjon
* trabekulektomi

## Kjelder

**Denne artikkelen bygger på «[[:en:Trabecular meshwork|Trabecular meshwork]]» frå ,  den 19. januar 2015.*
What It Is av Mark Knopfler

**«What It Is»** er ein song skriven og spelt inn av den britiske musikaren Mark Knopfler. Han vart gjeven ut i september 2000 som den første singelen frå albumet *[[Sailing to Philadelphia]]*.

## Innhald

## Lister

## Kjelder

**Denne artikkelen bygger på «[[:en:What It Is (Mark Knopfler song)|What It Is (Mark Knopfler song)]]» frå ,  den 19. januar 2015.* 
*** oppgav desse kjeldene:*
Hornhinneranden

**Hornhinneranden** eller **limbus** (av latin «*limbus corneae*») er grensa mellom hornhinna og sklera (det kvite i auga). Det er ikkje uvanleg at det oppstår svulstar i hornhinneepitelen, som ligg framfor hornhinneranden, heilt ytst på hornhinna. Limbus inneheld radialt innretta, fibrovaskulære ryggstrukturar kjent som Vogts palisader, som kan innehalda stamceller. Vogts palisader er vanlegare i dei øvre og bakre kvadrantane rundt auga. Aniridi er ein medfødd anomali i regnbogehinna som øydelegger den vanlege barrieren mellom hornhinna og dei konjunktivale epitelcellene på limbus.

## Fleire bilete

Fil:Slide2www.JPG


## Sjå òg
* limbal stamcelle

## Kjelder

**Denne artikkelen bygger på «[[:en:Corneal limbus|Corneal limbus]]» frå ,  den 19. januar 2015.*
Limbus (fleirtyding)

**Limbus** kan visa til:
* limbus eller *limbo*, spekulativ idé om kva som skjer i etterlivet til dei som døydde i arvesynd utan å bli tilordna helvete
* hornhinneranden, grensa mellom hornhinna og sklera (det kvite i auga)
* limbufolk, ei etnisk gruppe i Nepal
* annulus ovalis i hjarta
* Limbus 3 og Limbus 4, to album av ei tysk gruppe som spelar avantgardemusikk
Sattlers lag

**Sattlers lag** (av latin *«lamina vasculosa»*) er eit lag med mellomstore blodårer i årehinna i auga.

## Kjelder

**Denne artikkelen bygger på «[[:en:Sattler’s layer|Sattler’s layer]]» frå ,  den 19. januar 2015.*
Gillian Welch

**Gillian Welch** () er ein amerikansk songar-låtskrivar. Ho spelar som regel i lag med den musikalske partnaren sin, gitaristen David Rawlings. Den enkle og mørke musikkstilen, som kombinerer element frå appalachisk musikk, bluegrass og americana vart av *[[The New Yorker]]* skildra som «umiddelbar stemningskapande og minner om ei fortid på landsbygda».
**Denne artikkelen bygger på «[[:en:Gillian Welch|Gillian Welch]]» frå ,  den 19. januar 2015.* 
*** oppgav desse kjeldene:*


## Bakgrunnsstoff
* Offisiell nettstad
*
Thea Hjelmeland

**Thea Hjelmeland** () er ein norsk musikar, songar og komponist fødd i Førde i Sogn og Fjordane. Ho er dotter til musikaren Arle Hjelmeland og Ingjerd Monsen Hjelmeland, og er busett i Bergen. Laurdag 17. januar 2015 blei ho tildelt Spellemannsprisen 2014 i klassa indie, for utgjevinga *Solar Plexus*. I 2015 skal ho mellom anna spele konsertar på Vossajazz, Fres festival, og Øyafestivalen. 

## Prisar og stipend
* Spellemannprisen 2014 i klassa indie, for *Solar Plexus*  
* Luttprisen 2014 (årets artist frå Sogn og Fjordane i 2014)
* Førde kommune sin kulturpris 2014 
* Kunstnarstipend frå Sparebanken Vest
 
## Diskografi
* *Solar Plexus* (THEAH Music, 2014)
* *Oh, the third...* (Øra Fonogram, 2012)

## Kjelder
* http://www.sognavis.no/lokale_nyhende/article7728225.ece 
* http://oyafestivalen.no/artist/thea-hjelmeland/ 
* http://vossajazz.no/artist/thea-hjelmeland 
* http://www.fresn.no/artistar-2015/ 
* http://www.allkunne.no/default.aspx?menu=1898&id=83282 
* https://www.forde.kommune.no/artikkel.aspx?aid=4444&MId1=254& 

## Bakgrunnsstoff
* Thea Hjelmeland på Facebook
Jammerbugt

**Jammerbugt** er ei bogeforma 100 kilometer lang kyststrekning på vestsida av Nørrejyske Ø i Danmark, mellom Hirtshals, Løkken og Bulbjerg. Bukta er eigenleg ein lut av Skagerrakkysten. Sørover går Jammerbukt over i Vigsø Bugt mot Hanstholm.

Kyststrekninga er utsett for nedbryting av bølgjene under storm, særleg i området kring Lønstrup. Ymse tiltak er gjort for å hindre dette, men utan avgjerande verknad. Men sør for Løkken og ved Svinkløv er kyststrekninga stabil eller jamvel i vekst ved at havet tilfører massar.  Hamnene i Hirtshals og Hanstholm er viktige fiskerihamner.

Etter den danske kommunereforma i 2007 vart Jammerbugt Kommune namnet på den nye kommunen som dekkjer ein storpart av området.
Synsnervepapill

**Synsnervepapillen**, **synsnervehovudet** eller berre **papillen** (av latin «*papilla nervi optici*» eller «*discus nervi optici*»), er eit punkt der aksona i ganglieceller forlét auga. Det finst ingen tappar eller stavar over synsnervepapillen, så den svarar til ein liten **fysiologisk blindeflekk** i begge augene.

Aksona i gangliecellene former synsnerva etter at dei har forlate auga. Synsnervepapillen merkar starten på synsnerva, og er ein møtestad for aksona i gangliecellene. Synsnervepapillen er òg inngangspunktet for dei store blodårene som forsyner netthinna. I eit normalt menneskeauga plar den å innehalda 1—1,2 millionar nerveceller frå auga til hjernen.

## Anatomi
Papillen er plassert 3—4mm mot nasen frå fovea. Den er vertikalt oval med gjennomsnittlege dimensjonar på 1,76mm horisontalt og 1,92mm vertikalt. Den har ein sentral konkavitet av varierande storleik kalla den optiske koppen.

## Klinisk undersøking
Transparens i optiske medier er unikt for auga. Nesten alle strukturane i auga kan undersøkast med passande optisk utstyr og linser. Moderne og direkte oftalmoskop gjev innsyn i synsnervepapillen ved å utnytte prinsippet om reversibelt ljos. Biomikroskopisk undersøking med spaltelampe, kombinert med eit passande asfærisk fokus (+66D, +78D eller +90D), krevst for å få eit detaljert stereoskopisk bilete av synsnervepapillen og strukturar på innsida av auga.

Ei biomikroskopisk undersøking kan gje gode indikasjonar på helsa til synsnerva. Augespesialisten kan merke seg fargen, koppstorleiken (sjå CDR), skarpleiken i auga, heving, blødingar, skår i synsnervepapillen og andre uvanlege anomaliar. Det er nyttig når ein skal finne prov som støttar diagnosen av glaukom (grøn stær), synsnervebetennelse, iskemisk optikusnevropati, papilleødem (t.d. heving i synsnervepapillen grunna auka hjernetrykk), papilledruser og andre optiske nevropatiar.

I kvinner med avansert preeklampsi bør ein undersøke synsnervepapillen med oftalmoskop for å sjå etter auka hjernetrykk.

### Bleik papille
Ein normal synsnervepapill varierer i farge frå oransje til rosa. **Bleik papille** blir brukt for å skildre ein synsnervepapill som varierer mellom oransje, lysrosa og kvit. Ein bleik papill kan tyda på sjukdom.

## Kjelder

**Denne artikkelen bygger på «[[:en:Optic disc|Optic disc]]» frå ,  den 19. januar 2015.*
VM i alpine greiner 2011

Den **41. verdsmeisterskapen i alpine greiner** vart avvikla i tida 7. til 20. februar 2011 i Garmisch-Partenkirchen i Tyskland. Det var tevla i 11 øvingar; fem for menn og like mange for kvinner, samt ei lagøving med tre menn og tre kvinner på kvart av laga.

## Menn
### Slalåm



Dato: 20. februar 2011 
Start: 960 m, mål: 750 m
Høgdeskilnad: 210 m


### Storslalåm



Dato: 18. februar 2011
Start: 1180 m, mål: 750 m
Høgdeskilnad: 430 m


### Super-G



Dato: 9. februar 2011 
Start: 1395 m, mål: 770 m
Løypelengd: 2200 m, høgdeskilnad: 625 m


### Utfor



Dato: 12. februar 2011
Start: 1690 m, mål: 770 m
Løypelengd: 3300 m, høgdeskilnad: 920 m


### Superkombinasjon



Dato: 14. februar 2011 
Utfor: start: 1690 m, mål: 770 m
Løypelengd: 3300 m, høgdeskilnad: 920&nbsp;m
Slalåm: start: 960 m, mål: 750 m
Høgdeskilnad: 210&nbsp;m


## Kvinner
### Slalåm



Dato: 19. februar 2011 
Start: 960 m, mål: 750 m
Høgdeskilnad: 210 m


### Storslalåm



Dato: 17. februar 2011 
Start: 1100 m, mål: 750 m
Løypelengd: 1175 m, høgdeskilnad: 350 m


### Super-G



Dato: 8. februar 2011 
Start: 1305 m, mål: 770 m
Løypelengd: 2180 m, høgdeskilnad: 535 m


### Utfor



Dato: 13. februar 2011
Start: 1490 m, mål: 770 m
Løypelengd: 2920 m, høgdeskilnad: 720 m


### Superkombinasjon



Dato: 11. februar 2011 
Utfor: start: 1535 m, mål: 770 m
Løypelengd: 2920 m, høgdeskilnad: 765&nbsp;m
Slalåm: start: 935 m, mål: 750 m
Løypelengd: 580 m, høgdeskilnad: 185&nbsp;m


## Kjelder

**Denne artikkelen bygger på «[[:de:Alpine Skiweltmeisterschaft 2011|Alpine Skiweltmeisterschaft 2011]]» frå ,  den 19. januar 2015.*
Halvtone

**Halvtone** er den minste avstanden ein kan ha mellom to tonar i det tempererte, kromatiske tonesystemet. Ein halvtone kan til dømes vera avstanden mellom for tonen C og tonen ciss.

## Kjelder

*«Halvtone: musikk» (14. oktober 2013), *Store norske leksikon*. Fri artikkel henta 19. januar 2015.
David Rawlings

**David Todd Rawlings** er ein USA-amerikansk gitarist og songar. Han er mest kjend for det langvarige samarbeidet med bluegrass-songaren Gillian Welch.

David gjekk på Berklee College of Music og studerte med gitarprofessor Lauren Passarelli.

Han er mest kjend på eiga hand som produsent, og har produsert Welch og band som Old Crow Medicine Show. Han har i seinare år spelt som «Dave Rawlings Machine». Han har òg medverka på Bright Eyes-albumet *[[Cassadaga av Bright Eyes|Cassadaga]]*, Ryan Adams-albumet *[[Heartbreaker av Ryan Adams|Heartbreaker]]* (som opnar med «Argument with David Rawlings Concerning Morrissey»), og Robyn Hitchcock-albumet *[[Spooked av RObyn Hitchcock|Spooked]]*.

Rawlings skreiv songane «To Be Young (Is To Be Sad, Is To Be High)» og «Touch, Feel and Lose» med Ryan Adams.

David Rawlings spelar ein liten archtop-gitar, ein Epiphone Olympic frå 1935, som var ein middels dyr gitar på den tida. I 1935 kosta han $35. 

## Diskografi
*Dave Rawlings Machine&nbsp;- *[[A Friend of a Friend]]* (November 2009 · Acony Records)

## Gjesteartist
*Sjå diskografien til Gillian Welch
*Sara Watkins&nbsp;- *[[Sara Watkins av Sara Watkins|Sara Watkins]]* (2009 · Nonesuch Records)
*The Whispertown 2000&nbsp;- *[[Swim av Whispertown2000|Swim]]* (2008 · Acony Records)
*Bright Eyes&nbsp;- *[[Four Winds]]* (2007 · Saddle Creek)
*Bright Eyes&nbsp;- *[[Cassadaga av Bright Eyes|Cassadaga]]* (2007 · Saddle Creek)
*Robyn Hitchcock&nbsp;- *[[Spooked av Roby Hitchcock|Spooked]]* (2004)
*Old Crow Medicine Show&nbsp;- *[[Old Crow Medicine Show av Old Crow Medicine Show|Old Crow Medicine Show]]* (2004)
*Ryan Adams&nbsp;- *[[Demolition av Ryan Adams|Demolition]]* (2002)
*Ryan Adams&nbsp;- *[[Heartbreaker av Ryan Adams|Heartbreaker]]* (2000)
*Ani DiFranco&nbsp;- *[[Swing Set]]* (2000)

## Kjelder

**Denne artikkelen bygger på «[[:en:David Rawlings|David Rawlings]]» frå ,  den 19. januar 2015.* 
*** oppgav desse kjeldene:*


## Bakgrunnsstoff
*
Glenn Tilbrook

**Glenn Martin Tilbrook** () er frontmannen i det engelske bandet Squeeze, eit band som vart danna i midten av 1970-åra og som braut gjennom i new wave-tida på slutten av tiåret. Han skreiv hovudsakleg melodiane til songane til Squeeze, medan låtskrivarpartnaren hans Chris Difford skreiv songtekstane. I tillegg til å skrive songar er Tilbrook både songar og gitarist. 

## Kjelder

**Denne artikkelen bygger på «[[:en:Glenn Tilbrook|Glenn Tilbrook]]» frå ,  den 19. januar 2015.* 
*** oppgav desse kjeldene:*



## Bakgrunnsstoff
* Offisiell nettstad
* Offisiell Squeeze-side
*
Chris Difford

**Christopher Henry Difford** () er ein engelsk songar, musikar, låtskrivar og plateprodusent. Han var medlem og låtskrivar i den britiske gruppa Squeeze.

Etter Squeeze vart lagt ned i 1983, har Difford skrive songar med Glenn Tilbrook for artistar som Jools Holland, Helen Shapiro, Billy Bremner og Elvis Costello. Han har òg skrive tekstar Jools Holland, Elton John, Wet Wet Wet, Marti Pellow og andre. I lag med Tilbrook og John Turner laga han musikalen *Labeled with Love*, med songar av Squeeze. Musikalen vart sett opp i Deptford i 1983, men raskt teken av. I 1984 gav paret ut albumet *Difford and Tilbrook* og hadde ein liten hit i Storbritannia med «Love's Crashing Waves» som nådde 57. plass på singellista i Storbritannia. I 1985 vart Squeeze samla att. Difford slutta i gruppa i 1999 og gjekk solo med albumet *I Didn't Get Where I Am* i 2003. Difford var òg manager for Bryan Ferry og The Strypes.

## Diskografi
* *[[I Didn't Get Where I Am]]*, 2003
* *[[South East Side Story]]*, 2007
* *[[The Last Temptation of Chris]]*, 2008
* *[[Cashmere if You Can]]*, 2011, (SMMC Media SMMC1)

## Kjelder

**Denne artikkelen bygger på «[[:en:Chris Difford|Chris Difford]]» frå ,  den 19. januar 2015.* 
*** oppgav desse kjeldene:*


## Bakgrunnsstoff
*Offisiell nettstad
Aubrey Haynie

**Aubrey Haynie** () er ein USA-amerikansk bluegrassmusikar som spelar fele og mandolin. I løpet av karrieren har han spelt inn tre studioalbum for Sugar Hill Records. Han har òg delteke på mange studioinnspelingar på fele og mandolin. 

## Diskografi
**Doin' My Time* (Sugar Hill, 1997)
**A Man Must Carry On* (Sugar Hill, 2000)
**The Bluegrass Fiddle Album* (Sugar Hill, 2003)

## Kjelder

**Denne artikkelen bygger på «[[:en:Aubrey Haynie|Aubrey Haynie]]» frå ,  den 19. januar 2015.*
Astenopi

**Astenopi** (av gresk ασθεν-ωπία *asthen-opia*) eller **synstrøyttleik** er ein augetilstand som er kjenneteikna av ikkje-spesifikke symptom som til dømes trøyttleik, smerte i og rundt auga, uklårt syn, hovudverk og stundom dobbelsyn. Symptoma plar å oppstå etter lesing, dataarbeid eller andre tunge kognitive oppgåver.

Når ein konsentrerer seg om ei visuelt krevjande oppgåve, som til dømes lesing, vil ciliærmusklane trekke seg saman. Dette kan føre til at auga blir irriterte og ukomfortable. Stirring på eit fjernt objekt i éin time plar å lindre problemet.

CRT-monitorar med låg oppdateringsfrekvens (
**Denne artikkelen bygger på «[[:en:Asthenopia|Asthenopia]]» frå ,  den 19. januar 2015.*
Stevns Klint

**Stevns Klint** er ei 12 kilometer lang og inntil 41 meter høg kalkklippe som avgrensar halvøya Stevns på Aust-Sjælland i Danmark mot havet i aust. Etter dansk ordbruk er ei slik kalkklippe ein type klint, slik det framgår av namnet. Stevns Klint vart i 2014 teke inn på UNESCO si verdsarvsliste over naturarv.

Stevns Klint er lagdelt. Øvst er det eit lag av *bryozokalk*, som på dansk òg vert kalla *limsten*,  og som frå mellomalderen av vart nytta til byggjestein. Det var steinbrot her til fram i 1940-åra, og klinten er tydelige merka av steinuttaket. Under dette bryozokalklaget, om lag midt på klinten (midt i skrenten) er det eit 5-20 centimeter tjukt lag av det som på dansk vert kalla *fiskeler* (fiskeleire), eit 65,5 millionar år gamalt lag som skil to geologiske tidsaldrar.  Denne typen geologiske avleiringar finst mange ulike stader på jorda. Under denne «fiskeleira» finst det kritavleiringar.

## Fotnotar

## Bakgrunnsstoff
*Omtale av Stevns Klint på UNESCO si verdsarvliste.
*Om Stevns Klint på internettsidene til Østsjællands Museum.
Stevns

**Stevns** er ei halvøy på Aust-Sjælland i Danmark, sør for København, mellom Køge Bugt og Faxe Bugt sør i Øresund, der sundet går over i Austersjøen. Halvøya er avgrensa frå sjølve øya Sjælland av tre elvar, Tryggevælde Å, Stevns Å og Kildeå. I aust dannar Stevns Klint ei markant grense mot havet. Stevns Klint er ein særs interessant naturformasjon som no er freda. Eit fort, Stevnsfortet, med kommandosenter, bustader, ammunisjonsdepot, sjukehus og eit kapell, vart bygd i 1953 i største løyndom i denne kalkklippa i ei djupne av 18 til 20 meter under jordoverflata. Fortet er no museum.  

Hovudbyen på Stevns er Store Heddinge.

Ifølgje tradisjonen er Stevns riket til alvekongen (dansk: elverkongen).

Fleire gravfelt frå jarnalderen i Himlingøje syner at denne halvøya har vore viktig i dei fyrste hundreåra e.Kr.

## Sjå òg
*Stevns Kommune
Wayne Jackson

**Wayne Jackson** () er ein amerikansk soul- og R&B-musikar, som spelte trompet i Mar-Keys, i husbandet ved Stax Records og seinare The Memphis Horns, «utan tvil den beste soul-blåserekkja gjennom tidene».

I lag med Andrew Love skapte han den kjende blåsar-stilen på Stax-platene til Otis Redding, Sam & Dave og andre.

Etter år med innspelingar for Stax, vart dei ein del av The Memphis Horns og byrja å arbeide som frilansarar, og spelte på innspelingar for artistar som Neil Diamond, Elvis Presley, Al Green og Dusty Springfield. Duoen turnerte òg med The Doobie Brothers, Jimmy Buffett, Robert Cray og mange andre artistar. 

I 2012 fekk the Memphis Horns æresprisen til Grammy for musikkarbeidet ditt.

## Kjelder

**Denne artikkelen bygger på «[[:en:Wayne Jackson|Wayne Jackson]]» frå ,  den 20. januar 2015.* 
*** oppgav desse kjeldene:*
Pakkhus

**Pakkhus** er ei nemning for særleg eldre lagerhus som er eller har vorte nytta til mellombels lagring av varer eller gods som er frakta inn eller ut med skip eller med jarnbane (jarnbanepakkhus) og skal distribuerast vidare, eventuelt lagerhus for importerte varar som skal lagrast mellombels i samband med  fortolling (tollpakkhus).

Pakkhusa er ofte etter måten store og bygd i fleire høgder, der kvar av høgdene er opne i heile lengda og breidda, eller delte inn i seksjonar. I mange høve er det dobbeltfløya dører i fasaden for kvar av høgdene, som kombinert med utvendige heisar, taljer eller kranar gjer det lett å få godset inn eller ut i den aktuelle høgda.
Kokosfeitt

**Kokosfeitt, kokossmør** eller **kokosolje** er ein kvit halvfast masse laga av frøkviten i kokosnøtter, kopra. Kokosfeittet blir produsert ved pressing eller ekstraksjon av  kjernen. Smeltepunktet til feittet er ca. 25 °C. Kokosfeitt blir brukt til ei rekkje ulike føremål innan næringsmiddelproduksjon og annan industri. Det er mellom anna mykje brukt til å laga margarin og såpe.

Kokosfeitt inneheld hovudsakleg glyserid av laurin-, myristin- og palmitinsyre. Vel 90&nbsp;% av feittsyrene i feittet er metta.

## Kjelder

*«Kokospalme» (14. februar 2009), *Store norske leksikon*. Fri artikkel henta 19. januar 2015.
*«Kokosfett» (14. februar 2009), *Store norske leksikon*. Fri artikkel henta 19. januar 2015.

## Bakgrunnsstoff
A Shot at Glory av Mark Knopfler

***A Shot at Glory*** er eit filmmusikkalbum av den britiske musikaren Mark Knopfler, gjeve ut den 28. april 2002 av Mercury Records. Albumet består av musikk skriven for filmen *[[A Shot at Glory]]* frå 2001, regissert av Michael Corrente.

## Mottaking

I meldinga si for AllMusic gav William Ruhlmann albumet tre av fem stjerner og skreiv at filmmusikkalbuma til Knopfler er så tett knytt til han at «det er eit dilemma kvar ein skal plassere dei i platehyllene». Ruhlmann sa vidare:

## Innhald

## Medverkande
;Musikk
* Mark Knopfler – gitarar, bass
* Guy Fletcher – klaverinstrument
* Billy Jackson – harpe, bodhran, tinnfløyte
* Iain Lothian – piano trekkspel
* Steve Sidwell – flygelhorn
* Danny Cummings – perkusjon
* Iain MacInnes – sekkepiper
* Chris White – tenor- og sopransaksofon
* Catriona MacDonald – fele

;Produksjon
* Mark Knopfler – produsent
* Guy Fletcher – produsent

## Kjelder

**Denne artikkelen bygger på «[[:en:A Shot at Glory (album)|A Shot at Glory (album)]]» frå ,  den 20. januar 2015.* 
*** oppgav desse kjeldene:*

## Bakgrunnsstoff
* ''A Shot at Glory'' på den offisielle heimesida til Mark Knopfler
*
Iain MacInnes

**Iain MacInnes** er ein skotsk folkemusikar, som for tida arbeider som produsent for BBC Radio Scotland og sekkepipe-programmet *Pipeline*. Han var tidlegare programleiar for programmet. 

Han har spelt skotsk sekkepipe og tinnfløyte i fleire folkemusikkband som The Tannahill Weavers, Smalltalk, Ossian og sitt eige band. 

## Diskografi
*Canterach - Canterach (2001, Lochshore, LDL 1303)
*Iain MacInnes - Tryst (1999, Greentrax, CDTRAX 182)
*Ossian - The Carrying Stream (1997, Greentrax, CDTRAX 127)
*Various - Grand Concert of Scottish Piping (1996, Greentrax, CDTRAX 110)
*Smalltalk - Smalltalk (1994, Greentrax, CDTRAX 079)

## Bakgrunnsstoff
*BBC Scotland - Pipeline
Catriona MacDonald

**Catriona MacDonald** er ein skotsk musikar og lærar frå Shetland og vert rekna som ein av dei leiande felespelarane innan folkemusikk.

I tillegg sitt eige band, spelar MacDonald med den skotske felegruppa Blazin' Fiddles, det kvinnelege felebandet String Sisters og folkemusikkbandet The Unusual Suspects.

## Diskografi

### Soloalbum
* 2000 — Bold
* 2007 — Over the Moon

### Grupper og samarbeid
* 1994       *Opus Blue* (med Ian Lowthian)
* 1998       *Hodden Grey* med Ian Bruce
* 2001       *[[A Shot at Glory av Mark Knopfler|A Shot at Glory]]*(med Mark Knopfler)
* 2004       *The Old Style* (Blazin Fiddles)
* 2005       *Magnificent Seven* (Blazin Fiddles)
* 2005       *Live in Scotland* med The Unusual Suspects
* 2006       *Strange But True* med Kathryn Tickell
* 2007       *Blazin' Fiddles Live* (Blazin Fiddles)
* 2007       *Live* - String Sisters
* 2008       *Stramash* med Colin Steele 
* 2010       *Big Like This* med The Unusual Suspects
* 2011       *Thursday Night in the Caley* (Blazin Fiddles)

## Kjelder

**Denne artikkelen bygger på «[[:en:Catriona MacDonald|Catriona MacDonald]]» frå ,  den 20. januar 2015.* 
*** oppgav desse kjeldene:*


## Bakgrunnsstoff
* Offisiell nettstad
ARIA Charts

**ARIA Charts** er den viktigaste albumlista for platesal i Australia, annonsert kvar veke av Australian Recording Industry Association. Lista består av dei bestseljande singlane og albuma innan forskjellige sjangrar i Australia. ARIA vart den offisielle australske musikklista i juni 1988, og tok over etter Kent Music Report, som hadde vore den nasjonale albumlista i Australia sidan 1974.

## ARIA Charts
*ARIA Top 100 Singles Chart
*ARIA Top 100 Albums Chart
*ARIA Top 100 Physical Albums Chart (berre publisert i The ARIA Report)
*ARIA Top 50 Digital Tracks Chart
*ARIA Top 50 Digital Albums Chart
*ARIA Top 50 Streaming Tracks Chart
*ARIA Top 50 Club Tracks Chart
*ARIA Top 50 Catalogue Albums Chart
*ARIA Top 40 Urban Singles Chart
*ARIA Top 40 Urban Albums Chart
*ARIA Top 40 Country Albums Chart
*ARIA Top 40 Music DVDs Chart
*ARIA Top 25 Dance Singles Chart
*ARIA Top 25 Dance Albums Chart (only published in The ARIA Report)
*ARIA Top 20 Australian Artist Singles Chart
*ARIA Top 20 Australian Artist Albums Chart
*ARIA Top 20 Compilation Albums Chart
*ARIA Top 20 Jazz & Blues Albums Chart
*ARIA Top 20 Classical/Crossover Albums Chart
*ARIA Top 10 Core Classical Albums Chart
*Yearly Top 100 End of Year  - ei årsliste som syner dei bestseljande artistane for eit heilt år
*End of Decade Top 100 - liste for eit heilt tiår

## Salstrofé frå ARIA
Ein singel eller eit album er kvalifisert for platinaplate når det er seld meir enn 70&nbsp;000 eksemplar, og gullplate for meir enn 35&nbsp;000 eksemplar. 
For musikk-DVDar (tidlegare videoar) er gullsertifisering representert ved 7&nbsp;500 eksemplar, og platina for meir enn 15&nbsp;000. 

## Kjelder

**Denne artikkelen bygger på «[[:en:ARIA Charts|ARIA Charts]]» frå ,  den 20. januar 2015.* 
*** oppgav desse kjeldene:*


## Bakgrunnsstoff
* ARIA Charts - heimeside 
* ARIA Charts mer arkiv frå juni 1988
* Arkiv (Kent - Go Set - Aria) frå 1944 til 2009 på worldcharts.co.uk
International Federation of the Phonographic Industry

**International Federation of the Phonographic Industry** (**IFPI**) er ein global organisasjon som representerer platebransjen. IFPI vart stifta i 1933 i Italia. I dag er IFPI registrert i Sveits og har hovudkontoret sitt i London.

## Organisasjon
IFPI representerer i dag 1450 plateselskap i 75 land, internasjonalt, regionalt og nasjonalt. Hovudkontoret, som ligg i London, koordinerer organisasjonen og arbeider internasjonalt innan område som juss, framføringsrettar og teknologi.

På eit regionalt plan er IFPI delt i tre organisasjonar som kvar representerer platebransjen i Asia, Europa og Latin-Amerika. Føderasjonen består òg av 32 nasjonale organisasjonar som representerer og arbeider for IFPI sine medlemmer på eit nasjonalt nivå. Organisasjonen samarbeider med ei rekkje andre organisasjonar i til saman 48 land, mellom anna RIAA.

## Tenester
IFPI tilbyr fleire tenester for medlemmane sine. 

* IFPI arbeider for å innføre og utvide opphavsretts- / copyright-lovgjevingar, både når det gjeld fysisk- og nettdistribusjon.
* Lobbying overfor lovgjevande forsamlingar, statlege regjeringar og internasjonale organisasjonar.
* Koordinering av eit internasjonalt arbeid mot piratkopiering.
* Markedsundersøkingar av platemarknaden og piratmarknaden.
* Informasjon og samfunnskontakt gjennom kampanjar og events.
* Utvikling av teknologiske metodar for å verne opphavsrett.
* Ressursar innan juss, handel og teknologi.
* Informasjon og nyhende.

## IFPI Norge
I Noreg vart **IFPI Norge** stifta i 1939 som ein interesseorganisasjon for norske fonogramprodusentar. IFPI Norge representerer plateselskap som står for rundt 90 % av norsk platesal. Samskipnaden samarbeider med FONO, interesseorganisasjonen for uavhengige norske plateselskap. Saman deler dei to organisasjonane ut Spellemannprisen og tildeler salstrofé i musikkbransjen.

## Kjelder

**Denne artikkelen bygger på «[[:no:International Federation of the Phonographic Industry|International Federation of the Phonographic Industry]]» frå ,  den 20. januar 2015.* 
*** oppgav desse kjeldene:*


## Bakgrunnsstoff
*IFPI Norge
*IFPIs internasjonal
Ultratop

**UltraTop** er ein organisasjon som lagar og publiserer den offisielle platesalslista i Belgia og er òg namnet på dei fleste av desse listene. Ultratop er ein ideell organisasjon danna etter initiativ av Belgian Entertainment Association (BEA), den belgiske medlemsorganisasjonen International Federation of the Phonographic Industry. Det vert laga og publisert parallelle lister for den nederlandsktalande delen av Belgia, Flandern, og den fransktalande regionen Vallonia.

### Ultratop-lister

## Kjelder

**Denne artikkelen bygger på «[[:en:Ultratop|Ultratop]]» frå ,  den 20. januar 2015.* 
*** oppgav desse kjeldene:*



## Bakgrunnsstoff
* Ultratop flamsk liste (nederlandsk) 
* Ultratop vallonsk liste (fransk)
* Listearkiv (Flandern 1959-2009 på worldcharts.co.uk
* Listearkiv (Vallonia 1999-2009 på worldcharts.co.uk
Track Top-40

**Track Top-40** er den danske topp 40-lista for platesal og vert annonsert kvar torsdag ved midnatt på hitlisten.nu.
Den vekentlege danske singellista består av 40 bestseljande songar frå lovleg digital nedlasting og singelsal på anten CD eller vinyl. Informasjonen vert samla inn av Nielsen Music Control, som òg sett opp lister på vegner av IFPI (International Federation of the Phonographic Industry).

Listar byrja i april 1965 som ei månadleg topp 20-liste. Frå april 1969 var det ei vekesliste. 
Frå mai 1973 til desember 1978 vart singlar og album presenterte på same lista fordi Danmarks Radio ønskte variasjon i radioprogrammet sitt sitt. I denne perioden var det berre få singlar som nådde toppen av lista. Formatet vart omsider delt igjen i januar 1979. 

## Kjelder

**Denne artikkelen bygger på «[[:en:Tracklisten|Tracklisten]]» frå ,  den 20. januar 2015.* 
*** oppgav desse kjeldene:*


## Bakgrunnsstoff
* Hitlisten
* Danskehitlister (frå mai 1973 til mars 1977)
* Danskehitlister - årslister (1966 til 1976)
MegaCharts

**MegaCharts**, sidan 2008 kalla **GfK Dutch Charts**, er eit listeselskap som samlar og publiserer ei rekkje offisielle salslister i Nederland, der Single Top 100 og Album Top 100 er dei mest kjende. Dei nederlandske listene er òg ein del av GfK Benelux Marketing Services.

## MegaCharts
;Singlar
*Single Top 100

;Album
*Album Top 100
*Samlealbum Top 30 -- aka Mega Verzamelalbum Top 30
*Backcatalogue Top 50
*Combi Album Top 100

;DVD og anna
*Musikk-DVD Top 30
*Film-DVD Top 30
*Spel Top 10

## Kjelder

**Denne artikkelen bygger på «[[:en:MegaCharts|MegaCharts]]» frå ,  den 20. januar 2015.* 

## Bakgrunnsstoff
*
VM i alpine greiner 2009

Den **40. verdsmeisterskapen i alpine greiner** vart avvikla i tida 3. til 15. februar 2009 i Val-d’Isère i Frankrike. Både menn og kvinner tevla kvar i fem øvingar.

504 deltakarar frå 70 land var påmelde til meisterskapen. Utøvarar frå 12 land vann medalje, Sveits fór avgarde med flest medaljar, seks i talet. Lindsey Vonn frå USA var den einaste som vann to gullmedaljar.

### Slalåm



Dato: 15. februar 2009
Start: 2062 m, mål: 1842 m
Løypelengd: 591 m, høgdeskilnad: 220 m


### Storslalåm



Dato: 13. februar 2009
Start: 2292 m, mål: 1848 m
Løypelengd: 1181 m, høgdeskilnad: 444 m


### Super-G



Dato: 4. februar 2009
Start: 2498 m, mål: 1848 m
Løypelengd: 1770 m, høgdeskilnad: 650 m


### Utfor



Dato: 7. februar 2009
Start: 2807 m, mål: 1848 m
Løypelengd: 2988 m, høgdeskilnad: 959 m


### Superkombinasjon



Dato: 9. februar 2009 
Utfor: start: 2550 m, mål: 1848 m
Løypelengd: 2549 m, høgdeskilnad: 702 m
Slalåm: start: 2042 m, mål: 1842 m
Løypelengd: 550 m, høgdeskilnad: 200 m


## Kvinner
### Slalåm



Dato: 14. februar 2009
Start: 2032 m, mål: 1842 m
Løypelengd: 550 m, høgdeskilnad: 190 m


### Storslalåm



Dato: 12. februar 2009
Start: 2225 m, mål: 1865 m
Løypelengd: 1181 m, høgdeskilnad: 360 m


### Super-G



Dato: 3. februar 2009 
Start: 2445 m, mål: 1845 m
Løypelengd: 1937 m, høgdeskilnad: 600 m


### Utfor



Dato: 9. februar 2009 
Start: 2536 m, mål: 1845 m
Løypelengd: 2227 m, høgdeskilnad: 691 m


### Superkombinasjon



Dato: 6. februar 2009
Utfor: start: 2536 m, mål: 1845 m
Løypelengd: 2227 m, høgdeskilnad: 691 m
Slalåm: start: 2035 m, mål: 1840 m
Løypelengd: 497 m, høgdeskilnad: 195 m


## Kjelder

**Denne artikkelen bygger på «[[:de:Alpine Skiweltmeisterschaft 2009|Alpine Skiweltmeisterschaft 2009]]» frå ,  den 20. januar 2015.*
Hatkrimgruppa

**Hatkrimgruppa** er ei eining i det norske politiet som etterforskar hatkriminalitet i Oslo politidistrikt. Gruppa handsamar saker som omhandlar hatkriminalitet, og jobbar samstundes med å auke kompetanse i feltet. Gruppa blei oppretta 1. september 2014, og held til på Manglerud, søraust i Oslo.

I laupet av 2013 blei 14 av totalt 55 registrerte hatkriminalitetssaker oppklara, og det finst truleg høge mørketal. Fem av sakene er framleis under etterforsking, medan 36 av dei er uoppklårt. Storparten av sakene omhandla rasediskriminering, medan den nest største gruppa omhandla hat mot lesbiske, homofile, bifile og transpersonar. 32 av sakene var valdssaker, 11 var trusselsaker og 14 var diskrimineringssaker.

## Sjå òg
* hatkriminalitet
* hatgruppe
* rasisme

## Kjelder
Folkedans

**Folkedans** viser til ulike former for dans som blir framført i lokalsamfunn ulike stader i verda som leik, underhaldning eller ritual. Som omgrep står folkedans i motsetnad til klassisk dans, selskapsdans eller motedans. Historisk har ein ofte brukt omgrepa folkedans og nasjonaldans om kvarandre. 

Som annan folkekulturen er folkedans danna av skapande prosessar innanfrå og impulsar utanfrå. I europeisk dansehistorie finst til dømes ei rekkje døme på korleis folkekultur og elitekultur har vore i eit gje-og-ta-tilhøve der folkedansar er blitt omdanna til elitedansar og omvend. 

Dans kan vera eit viktig verkemiddel for å skipa og styrka fellesskap og partnerskap. Ulike dansar kan til dømes markera fest og høgtider som bryllaup, fødsel og gravferd, planting, innhausting og årstidsveksling, marknadsdagar og ulike festlege høve. Folkegrupper, stammar, samfunnsgrupper og laug har alle tradisjonelt hatt eigne dansar. Etterkvart har ein teke i bruk folkedansar for å uttrykka identitet og dei er blitt viste fram ved nasjonalfeiringar, på kulturtilstellingar og for turistar.

Medan «folkeleg» folkedans er blitt overført gjennom tradisjon, deltaking og etterlikning er bevart eller koreografert folkedans ei reindyrka form av dansen som kan lærast og framførast for publikum, gjerne i samband med folkemusikk og folkedrakt. Ei folkedansrørsle som voks fram tidleg på 1900-talet har prøvd å bevara tradisjonelle folkedansar ved å gje dei faste rammer. Slik har til dømes Noreg fått sine bygdedans-, gammaldans- og songdansrørsler.

## Sjå òg
*Folkemusikk
*Nasjonaldans
*Norsk folkedans
*Norsk senter for folkemusikk og folkedans
*Rådet for folkemusikk og folkedans

## Kjelder

*«Folkedans» (12. februar 2014), *Store norske leksikon*. Fri artikkel henta 19. januar 2015.

## Bakgrunnsstoff
Augeeplet

**Augeeplet** (av latin «*bulbus oculi*») omfattar augeballen, med unntak av vedhenga. Den hòle strukturen er omslutta av ein vegg, og er fylt med væske og tre lag: sklera, årehinna og netthinna. Augeeplet er vanlegvis forma som ein globus, men er ikkje heilt sfærisk. Den fremre overflata, hornhinna, er transparent og krumma. Augeeplet har ein diameter på om lag 24 mm.

## Sjå òg
* karunkel

## Kjelder

**Denne artikkelen bygger på «[[:en:Globe (human eye)|Globe (human eye)]]» frå ,  den 20. januar 2015.*
Stevnsfortet

**Stevnsfortet** er eit fort med kommandosenter, bustader, ammunisjonsdepot, sjukehus og eit kapell som vart bygd i største løyndom i tida 1950 til 1953 inne i Stevns Klint på austkysten av Stevns på Sjælland i Danmark for å kontrollere innseglinga til Øresund frå Austersjøen militært. 

Saman med Langelandsfortet på den danske øya Langeland skulle Stevnsfortet hindre flåtestyrker frå warszawapaktland i Austersjøen å få tilgang til verdshava i ein krisesituasjon. Det var vurderingar knytt til den kalde krigen som låg til grunn for utbygginga, og begge forta er no lagde ned og omgjort til museum. Stevnsfortet vart lagd ned i 2000, og den underjordiske delen vart frå 1. juli 2008 som eit spesialmuseum over den kalde krigen. Det er ope for ålmenta som ei underavdeling av Østsjællands Museum.

Stevnsfortet er det einaste fortet i Danmark som er lagt i fjell. Fortet ligg inntil 18 meter under jordoverflata, som her er av kalk med flintestein i. Dette skal vere ein berggrunn som er godt eigna til å motstå bomber.

På Stevnsfortet er det to pansertårn med to 150 mm kanonar som opphavleg hadde stått på det tyske slagskipet «Gneisenau» frå den andre verdskrigen, og deretter hadde vore nytta på Batteri Grådyb på Fanø av den tyske okkupasjonsmakta som lekk i å verne innseglinga til Esbjerg. Kanonane hadde ei rekkevidd på 33 kilometer, og dekka både Øresund og dei to moglege landgangsstrendene i Faxe Bugt og Køge Bugt. På Stevnsfortets område var det dessutan stilt opp eit HAWK-batteri, som saman med NIKE-missilbatteri fleire stader på Sjælland skulle forsvare København mot luftåtak. Dette var missilbaserte bakke-til-luftsystem av amerikansk opphav.

## Bakgrunnsstoff

*Internettsidene til Koldkrigsmuseum Stevnsfort (Kaldkrigsmuseet Stevnsfort).
Team Dimension Data

**MTN-Qhubeka** er eit sørafrikansk sykkellag som starta opp før 2007-sesongen. Det blei profesjonelt frå 2013-sesongen.

## Ryttarar 2015

## Norske ryttarar
På ein pressekonferanse 27. august 2014 vart det kunngjort at Edvald Boasson Hagen hadde inngått ein toårskontrakt med MTN-Qhubeka. Boasson Hagen kjem dermed til å sykle for det sørafrikanske laget i 2015 og 2016, der han er tiltenkt ei kapteinsrolle i laget.

## Referansar

## Bakgrunnsstoff
*
Villa Gräpling

**Villa Gräpling** (frå gamalt av òg kjend som Villa Gräplang) er namnet på ein eigedom på Malmøya i Oslo. Huset vart brukt som fritidsbustad av velståande Kristiania-borgarar på 1800- og 1900-talet, og heilt fram til 2009 då huset vart omgjort til heilårsbustad.

Området som består av hovudhus, stall, hønsehus, badehus og arkitektteikna utedo vart freda av Riksantikvaren i 2013. I fredningsvedtaket heiter det at «Formålet med fredningen er å bevare anlegget Villa Gråpling som et arkitekturhistorisk, arkitektonisk og kulturhistorisk viktig eksempel på påkostet ferie og fritidsbebyggelse ... Formålet er også å bevare hovedhuset som prefabrikkert tømmerhus i maskinlaft fra Strømmen trevarefabrikk. ... Det er vesentlig å ivareta anlegget som et kulturhistorisk verdifullt miljø i forhold til Oslos bynære sommerhusbebyggelse med tilknytning til fjorden og sjø- og badelivet.»

## Bakgrunnsstoff
*Riksantikvarens artikkel om fredninga
*